**Električna negovalna postelja s trapezom za obračanje, varovalnima posteljnima ograjicama in**

**posteljno mizico** (šifra 0566) mora ustrezati naslednjim zahtevam**:**

**Ležišče:**

* velikost: dolžina vsaj 200 cm, širina vsaj 90 cm
* celotna postelja in vsa dodatna oprema mora biti iz materialov, ki so odporni proti pogostemu mokremu čiščenju in razkuževanju
* je 4-delno, gibljivo vsaj v 3 delih
* nastavitev položajev je električna
* nastavitev hrbtne plošče vsaj 70°
* nastavitev kolenskega dela vsaj 30°
* nastavitev višine od največ 40 cm do vsaj 75 cm
* nastavitev vseh položajev se izvaja s pomočjo daljinskega upravljalnika. Poleg vseh nastavitev ležišč omogoča daljinski upravljalnik tudi zaklepanje posameznih funkcij.

**Ograjici:**

* postelja je opremljena z enodelnima ograjicama, s prečkama ali prečkami z dovolj majhnimi razmiki, da preprečujejo možnosti vstavitve okončin v ograjico
* sta nameščeni po celi dolžini postelje, višina ograjic je vsaj 37 cm
* se spuščata pod nivo vzmetnice.

**Ogrodje:**

* postelja je vodljiva na 4 kolesih, zaviranje kolesc posamezno ali centralno
* robovi postelje so gladki in zaobljeni
* najvišja teža uporabnika je vsaj 160 kg.

**Oprema, ki je vključena:**

* stojalo/nosilec za trapez
* trapez
* daljinski upravljalnik, odporen na vlago in udarce
* komandni kabli v zaščitnem ovoju in pričvrščeni na podnožje postelje.

**Obposteljna mizica:**

Se zavarovani osebi NE izda v primeru, če je ne potrebuje. V primeru, da se potreba po obposteljni mizici pojavi naknadno, jo je dobavitelj dolžan zagotoviti. Zahteve za obposteljno mizico:

* je nastavljiva po višini in ima nastavljiv naklon plošče
* ima nastavljivo višino glede na posteljo in uporabnika
* je na kolesih, vsaj dve kolesi na zavoro ali ima drug enakovreden sistem za nameščanje mizice.

**V primeru, da zavarovana oseba ne more uporabljati standardne električne negovalne postelje, ki je navedena zgoraj, dobavitelj zagotovi električno negovalno posteljo z:**

* nižjim ležiščem oz. z možnostjo nastavitve višine ležišča postelje od največ 25 cm do vsaj 60 cm, če je zavarovana oseba visoka manj od 150 cm
* daljšim ležiščem električne negovalne postelje, če je zavarovana oseba visoka več kot 190 cm.